armvectores/hy_wikipedia_2023 huggingface dataset:
Աննա Դիոփ

Աննա Դիոփ (անգլ.՝ Anna Diop, փետրվարի 6, 1988(1988-02-06), Դակար, Սենեգալ), աֆրիկացի դերասանուհի։


== Կենսագրություն ==
Դիոփը ծնվել է Սենեգալում, բայց վեց տարեկանում տեղափոխվել է ԱՄՆ։ Նա իր հեռուստատեսային կարիերան սկսել է 2006 թվականին՝ նկարահանվելով «Բոլորն ատում են Քրիսին» հեռուստասերիալում։ Հետագայում նա նկարահանվել է «Լինքոլն Հայթս», «Ուիթնի» և «Հպում» հեռուստասերիալներում։  Ջենիֆեր Ջեյսոն Լիի մասնակցությամբ 2013 թվականին Դիոփը նկարահանվել է «Պահը» ֆիլմում։ 2015 թվականին Դիոփը մարմնավորել է Ռոուզ Արվեյլին՝ The CW հեռուստաալիքի «Սուրհանդակները» հեռուստասերիալում։ Նույն տարում նկարահանվել է  ABC հեռուստաալիքի «Քուանտիկո» և OWN հեռուստաալիքի «Գրինլիֆ» հեռուստասերիալներում։ 2016 թվականին նկարահանվել է Fox հեռուստաալիքի «24։ Ժառանգություն» հեռուստասերիալում։ 2017 թվականին Դիոփը ընտրվել է այլմոլորակային սուպերհերոս Կորիանդրին/ Ստարֆայերին մարմնավորելու համար DC֊ի «Տիտաններ» հեռուստասերիալում, որը հեռարձակվելու է 2018 թվականին։


== Ֆիլմագրություն ==


== Ծանոթագրություններ ==


== Արտաքին հղումներ ==
Աննա Դիոփ Internet Movie Database կայքում
Ահմեդ-վագը

Ահմեդ-վագը, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Լուկսարա

Լուկսարա (ռուս.՝ Луксара), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Վորոն գետի աջ ափում՝ 34 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կոստրոմա գետն է։։ Գետի գետային ավազանը՝ Վերին Վոլգայից մինչև Կույբիշևի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010200212110000007883
Հիդրոլոգիական ուսումնասիրությունների կոդը - 110000788
Ավազանի կոդը - 08.01.02.002
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պլեխ

Պլեխ (գերմ.՝ Plech), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Բայրոյթի շրջանի կազմում։ Բնակչությունը կազմում է 1314 մարդ (ըստ 2010 թվականի դեկտեմբերի 31-ի)։ Տարածքը կազմում է 15,29 կմ²։ Պաշտոնական կոդ՝ 09 4 72 177։
Կոմունան բաժանված է 3 գյուղական համայնքի։


== Ծանոթագրություններ ==


== Արտաքին հղումներ ==
Պաշտոնական էջ
Պետրովկա (գյուղ, Բուգուլմինսկի շրջան)

Անվան այլ կիրառումների համար տե՛ս՝ ՊետրովկաՊետրովկա (ռուս.՝ Петровка), գյուղ Ռուսաստանի Թաթարստան հանրապետության Բուգուլմինսկի շրջանի կազմում։
Բնակչությունը 2006 թվականին գրանցված տվյալներով կազմում էր 516 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պրատիկ Բաբբար

Պրատիկ Բաբբար (հինդի՝ प्रतीक बब्बर, նոյեմբերի 28, 1986(1986-11-28), Մումբայ, Հնդկաստան), հնդիկ դերասան։


== Կենսագրություն ==
Պրատիկը ծնվել է Բոմբեյ քաղաքում դերասան Ռաջ Բաբբարի և նրա երկրորդ կնոջ՝ դերասանուհի Սմիթա Պատիլի ընտանիքում, որը մահացել է ծննդաբերությունից հետո։ Պրատիկին մեծացրել է մորական տատիկը։ Նրա խորթ մայրն իր հոր առաջին կինն է՝ Նադիրա Բաբբարը։ Պրատիկն ունի նաև խորթ եղբայր՝ Արյուն և քույր՝ Ջուհին, ովքեր նույնպես դերասաններ են։
Պրատիկը կարիերան սկսել է որպես ռեժիսորի օգնական՝ Պրահլադ Կակքարի գովազդով։  Այդ ընթացքում Բաբբարը նկարահանվել է մի քանի ընկերությունների համար նախատեսված գովազդային հոլովակներում, այդ թվում KitKat-ը;
Բաբբարն իր առաջին դերը խաղացել է Աամիր Խանի «Դու գիտե՞ս ...» ֆիլմում նկարահանված ռոմանտիկ կատակերգությունում՝ Իմրան Խան հետ։ Ֆիլմն առևտրային հաջողություն էր և դերակատարման համար ստացել է ժյուրիի հատուկ մրցանակ։
Երեք տարի անց նրա մասնակցությամբ լույս են տեսել մի քանի ֆիլմեր՝ «Մումբայի օրագրեր», որն առևտրային հաջողություն էր և արժանացել է քննադատների դրական գնահատականի, Dum Maro Dum-ը, որեղ գլխավոր դերում հանդես է եկել դերասանուհի Աբխիշեկ Բաչչանի հետ, այն նույնպես առևտրային հաջողություն էր։ 2012 թվականին թողարկվել է Ekk Deewana Tha ֆիլմը, որը հաջող թամիլական ֆիլմի ռեմիքս էր։ Մեկ տարի անց թողարկվել է ևս մեկ՝ Issaq կինոնկարը, որտեղ նա նկարահանվել է դեբյուտանտ Ամիրա Դաստուրի հետ։ 2015 թվականին թողարկվել է «Umrika» ֆիլմը, որտեղ հանդես է եկել գլխավոր դերում և հանդիսատեսի կողմից դրական գնահատականի արժանացել։


== Ֆիլմագրություն ==


== Ծանոթագրություններ ==
Լիվերի

Լիվերի (իտալերեն՝ Liveri ), կոմունա Իտալիայում՝ Կամպանիա մարզի Նեապոլի գավառում։ Սահմանակից է Կարբոնարա դի Նոլա, Դոմիչելլա, Մարցանո դի Նոլա, Նոլա, Պալմա Կամպանիա, Սան Պաոլո Բել Սիտո, Վիշանո համայնքներին։
Բնակչության թվաքանակը 2013 թ. դեկտեմբերի 31-ի տվյալներով եղել է 1.630, բնակչության խտությունը՝ 908 մարդ/կմ²։ Զբաղեցնում է 2,63 կմ² տարածք։ Փոստային ինդեքս՝ 80030, հեռախոսային կոդ՝ 081։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայքէջը (իտալ.)


== Ծանոթագրություններ ==
Աննա Պետրուս-Լյուտտկենս

Աննա Մարիա Լուիզա Պետրուս-Լյուտտկենս (շվեդերեն՝ Anna Maria Louise Petrus-Lyttkens, ծննդյան անունը` Պետերսսոն, հունիսի 2, 1886(1886-06-02)[…], Uppsala Cathedral Assembly, Շվեդիա - հուլիսի 26, 1949(1949-07-26), Կալմար, Շվեդիա), շվեդ նկարիչ և քանդակագործ։


== Կենսագրություն ==
Աննա Պետերսսոնը ծնվել է 1886 թվականին, Ուփսալայում, մանկաբուժության պրոֆեսոր Օսկար Վիկտոր Պետերսսոնի և կոմսուհի Մարիա Ստակելբերգի ընտանիքում։ Աննան քանդակագործական արվեստ սովորել է Լոնդոնում, այնուհետև ընդունվել է Շվեդիայի գեղարվեստի թագավորական ակադեմիա։ Նրա առաջին ցուցահանդեսը Գրետա Ռուտի հետ միասին կայացել է 1916 թվականին։ Նույն թվականին նա ամուսնացել է Հարալդ Լուտտկենսի հետ։ 1919 թվականին Աննա Պետրուս-Լուտտկենսը և Ակադեմիայի նրա ընկերուհի Սիրի Դերկերտը համատեղ ցուցահանդես են ունեցել Կոպենհագենում։                    

1920 թվականին Ստոկհոլմում պետք է անցկացվեր Աննա Պետրուս-Լուտտկենսի անհատական ցուցահանդեսը, բայց բացումից առաջ նրա արվեստանոցում հրդեհ է բռնկվել՝ ոչնչացնելով հարյուր քանդակ։ Այնուամենայնիվ ցուցահանդեսը կայացել է, չնայած սահմանափակ ծավալով։ Շուտով Աննան ուղևորվել է Իտալիա, Հյուսիսային Աֆրիկա և Ֆրանսիա։ Նոր տպավորությունները նրան ոգեշնչել են աշխատելու կիրառական արվեստի ոլորտում։ Մասնավորապես, նա ստեղծել է մոմակալներ, գրենական պիտույքներ, ծաղկամաններ, սեղանի սփռոցներ և այլ գործեր` օգտագործելով պղինձ, բրոնզ և անագ։ Նրա պատրաստած որոշ սեղաններ ստեղծվել են ճարտարապետ Ունո Օրենի և արծաթագործ Կարլ Վոժեխի հետ համատեղ։ 1920-ականների կեսերից սկսած նա համագործակցել է նաև Svenskt Tenn AB–ի հետ։ Թիթեղից բացի, Աննան փորձարկել է այնպիսի «ոչ կանացի» նյութեր, ինչպիսին է չուգունը։ 1925 թվականին նա չուգունից պատրաստել է մի շարք տարրեր՝ Փարիզի Համաշխարհային ցուցահանդեսի շվեդական տաղավարի համար։ 1928 թվականին Ունո Օրենը և Աննա Պետրուսը առաջարկեցին համատեղ նախագիծ` Կարլսկրունայում գտնվող պուրակի վերակառուցման համար։ Չնայած նրանց բոլոր ջանքերին, այդ նախագիծը չիրականացավ։ Միայն 2014 թվականին Ուփսալայում բացվել է նրա անվան զբոսայգին (Աննա Պետրուսի զբոսայգի)։
Աննա Պետրուս-Լուտտկենսը մահացել է 1949 թվականին Կալմար քաղաքում և թաղվել այնտեղ։


== Ծանոթագրություններ ==


== Արտաքին հղումներ ==
Marie Rehnberg։ «Anna Maria Louise Petrus-Lyttkens»։ Svenskt kvinnobiografiskt lexikon (անգլերեն) 
«Anna Petrus-Lyttkens»։ Lexikonett amanda (անգլերեն)
Դյուսելդորֆի գեղարվեստական դպրոց

Դյուսելդորֆի գեղանկարչական դպրոց (գերմ.՝ Düsseldorfer Malerschule), գերմանական և եվրոպական գեղանկարչության ազդեցիկ դպրոց, որ ձևավորվել է 19-րդ դարի առաջին կեսին Դյուսելդորֆի գեղարվեստի ակադեմիայում դասավանդած և ուսանած նկարիչներից։


== Պատմություն ==
Դպրոցը ձևավորվել է Դյուսելդորֆի գեղարվեստական ակադեմիայի հիման վրա։ Ակադեմիայի առաջին տնօրենը եղել է Պետեր Կոռնելիուսը, ով ակադեմիայի գործունեությունը կողմնորոշեց դեպի ակադեմիական ռոմանտիզմ։ Դյուսելդորֆի գեղարվեստական դպրոցը ծագել է գերմանական ռոմանտիզմից` դառնալով նրա մի մասը։
Կոռնելիուսին տնօրենի պաշտոնում փոխարինել է Ֆրիդրիխ Շադովը (1826-1859), ով փաստորեն դարձավ գեղանկարչական դպրոցի հիմնադիրը։ Նրա օրոք առանձնացան տարբեր ուղղություններ. ազգային-պատմական թեման ներկայացվեց ռոմանտիկ (Կարլ Ֆերդինանդ Զոն), հերոսաէպիկական (Ա. Ռետել), նույնիսկ ընդդիմական, հակակաթոլիկ ոգով։ Զարգացավ ռեալիստական բնանկարը (Օսվալդ Ախենբախ, Անդրեաս Ախենբախ), 1850-ական թվականներին իդեալականացվեց բյուրգերական և ավանդական գեղջկական կենցաղը (Լյուդվիգ Կնաուս)։

Դյուսելդորֆի շրջանավարտներից են եղել եվրոպական գրեթե բոլոր երկրների, ԱՄՆ-ի, Կանադայի, Ավստրալիայի քաղաքացիներ։ Սակայն ուղղությունն ամենամեծ թվով հետևորդներ ունեցավ ԱՄՆ-ից, որոնք դարձան Հուդզոն գետի դպրոցի ուղղության հիմնադիրները։ Ակադեմիայի շրջանավարտներն անդրօվկիանյան նկարիչներին ծանոթացրին Դյուսելդորֆի գեղարվեստական դպրոցի ավանդույթներին։
Դպրոցի հետևորդների կողմից ստեղծվել են մոնումենտալ կտավների շարքեր` պատմական ու կրոնական թեմաներով, հատկապես աստվածաշնչյան թեմաներով։
Դպրոցի գեղանկարիչները մեծ հաջողության են հասել հատկապես բնանկարի պատկերման տեսանկյունից։ Նրանց աշխատանքներն աչքի են ընկնում փոքր դետալների պատկերման ճշտությամբ, հաճախ մեծ թվով կրոնական կամ այլաբանական կերպարների առկայությամբ։
Դյուսելդորֆի գեղարվեստական դպրոցի վերջին սերունդը 19-րդ դարի վերջին և 20-րդ դարի սկզբին ստեղծեց նկարիչների նոր միություն` «Զոնդերբունդ»։
Առաջին համաշխարհային պատերազմը վերջ դրեց դյուսելդորֆյան ուղղության գրեթե հարյուրամյա պատմությանը։


== Նշանավոր ներկայացուցիչներ ==
1819-1918 թվականների շրջանում ուղղությունն ունեցել է շուրջ 4000 նկարիչ, որոնցից են.

		
		
		
		


== Ծանոթագրություններ ==


== Արտաքին հղումներ ==
Գեղանկարչության համաշխարհային կարգ
.vc

.vc, Սենթ Վինսենթ և Գրենադինյան Կղզիների վերին մակարդակի ազգային դոմենն է։


== Արտաքին հղումներ ==
IANA .vc whois տեղեկություն
Մ.թ.ա. 3


== Դեպքեր ==


== Ծնունդներ ==
Գալբա, հռոմեական կայսր 68 թ.-ից 69 թ.


== Մահեր ==
Հայաստանի Առաջին Հանրապետության Խորհրդարանի 1-ին գումարման պատգամավորների ցանկ


== Պատգամավորների ընթացիկ ցանկ ==
Քաղաքական խմբակցություններ.  ՀՅԴ   Սոցիալ-դեմոկրատ բանվորական կուսակցություն   Սոցիալ-հեղափոխական կուսակցություն   Հայ ժողովրդական կուսակցություն   Անկուսակցական   Մուսուլմանների պատգամավորներ   Ռուս պատգամավորներ   Եզդի պատգամավորներ   Արևմտահայ պատգամավորներ


== Տես նաև ==
Պառլամենտարիզմի պատմություն


== Ծանոթագրություններ ==
Ստեֆան Դանիլչենկո

Ստեֆան Դանիլչենկո (ռուս.՝ Стефан Федорович Данильченко, 1895, Լեբեդին, Խարկովի նահանգ, Ռուսական կայսրություն - օգոստոսի 30, 1971(1971-08-30)), խորհրդային զորապետ, գեներալ-մայոր։ Մասնակցել է Առաջին համաշխարհային, Ռուսաստանի քաղաքացիական և Երկրորդ համաշխարհային պատերազմների, ինչպես նաև ճապոնական Կվանտունյան բանակի ջախջախման գործողություններին։


== Կենսագրություն ==
Կրեմենչուգի տեխնիկական երկաթուղային ուսումնարանն ավարտելուց հետո աշխատել է Կրյուկովի-Դնեպրի վրա վագոնաշինական գործարանում։ 1915 թվականին զորակոչվում է ցարական բանակ և գործուղվում Հարավարևմտյան ռազմաճակատ, որտեղ ծառայում է հեծելազորային հուսարական գնդում, որպես պրապորշչիկ։ Մարտական հաջողությունների համար պարգևատրվում է երկու Գեորգիևյան խաչով և մեդալով։
1917 թվականից եղել է Բոլշևիկների կուսակցության անդամ, նույն թվականին սովետների 2-րդ ռազմա-մարզային համագումարում ընտրվել է պատգամավոր Կազանի ռազմա-մարզային գործադիր կոմիտեից։ Քաղաքացիական պատերազմի տարիներին եղել է Չապաևյան դիվիզիայի Բալաշովի գնդի հրամանատար, մասնակցել է ուրալյան սպիտակ կազակների, սպիտակ չեխերի և կոլչակցիների դեմ մղվող մարտերին։ Հարավային ռազմաճակատում մարտնչել է նաև դենիկինցիների դեմ։ 1920 թվականի աշնանից մինչև 1921 թվականը մասնակցել է Ուկրաինայում բանդիտիզմի դեմ մղվող պայքարին, եղել է գնդի և բրիգադի հրամանատար։ Քաղաքացիական պատերազմից հետո ավարտել է Մ. Վ. Ֆրունզեի անվան ռազմական ակադեմիան։ 1927-1939 թվականներին գտնվել է հրամանատարա-շտաբային պաշտոններում Բելառուսական, Մոսկովյան, Անդրբայկալյան և Հեռավորարևելյան ռազմական օկրուգներում։ Եղել է Անդրբայկալյան Ռազմական օկրուգի շտաբի ռազմական տեղեկատվության բաժնի պետ։ Ենթարկվել է ռեպրեսիայի, ազատ է արձակվել 1940 թվականի փետրվարից և մինչև 1944 թվականն աշխատել է Ֆրունզեի անվան Ռազմական ակադեմիայում որպես ավագ դասախոս։ 1944 թվականից մինչև 1945 թվականը եղել է 17-րդ գվարդիական դիվիզիայի շտաբի պետ, 5-րդ գվարդիական հրաձգային կորպուսի շտաբի պետ և հրամանատարի տեղակալ, 19-րդ գվարդիական հրաձգային դիվիզիայի հրամանատարը։ Մարտնչել է Բելառուսական և 1-ին Մերձբալթյան ռազմաճակատներում։ Անդրբայկալյան ռազմաճակատի կազմում մասնակցել է ճապոնական Կվանտունյան բանակի ջախջախման գործողություններին։ 1947 թվականից մինչև 1953 թվականը եղել է Բարձրագույն ռազմական ակադեմիայի տակտիկայի ամբիոնի ավագ դասախոս։ 1950 թվականին ավարտել է ԽՍՀՄ Զինված Ուժերի շտաբի Գլխավոր շտաբի Ռազմական ակադեմիան և աշխատել այդ ակադեմիայում որպես դասախոս։
Ծոռնակից ազգական` Սերգեյ Լեոնիդովիչ Դանիլչենկո, պատմական գիտությունների դոկտոր, պրոֆեսոր։


== Մատենագիտություն ==
С. Ф. Данильченко, «Чапаев и чапаевцы». Чебоксары, Чувашское кн.изд-во, 1972. - 144 с. - 80000 экз (Ս. Ֆ. Դանիլչենկո, «Չապաևը և չապաևականները ». Չեբոքսարի, Չուվաշական գրահրատարակչություն, 1972. - 144 с. - 80000 օրինակ)


== Պարգևներ ==
Երկու գեորգիևյան խաչ և Գեորգիևյան մեդալ
ԽՍՀՄ յոթ շքանշաններ և մեդալներ
Ճապոնական սուսեր, որպես սամուրայների հետ մարտերի մասնակից


== Հիշատակ ==
Ս. Ֆ. Դանիլչենկոյի իրերի բնօրինակները` պաշտոնական համազգեստը, տաբատը, ճտքակոշիկները, զինվորական հադերձանքը և սուսերը պահվում են Չեբոքսարիում Վ. Ի. Չապաևի թանգարանում։


== Գրականություն ==
«Республика» № 49 (462) 10 декабря 2003 г.


== Ծանոթագրություններ ==


== Արտաքին հղումներ ==
Данильченко С. Ф.
Նովոսյոլկի (գյուղ, Արզամասկի շրջան)

Անվան այլ կիրառումների համար տե՛ս՝ ՆովոսյոլկիՆովոսյոլկի (ռուս.՝ Новосёлки), գյուղ Ռուսաստանի Նիժնի Նովգորոդի մարզի Արզամասկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բնական արբանյակ

Մոլորակների արբանյակները (փակագծերում նշված են հայտնաբերման տարեթվերը, ցանկերի հերթականությունը ըստ հայտնաբերման տարեթվերի)։


== Մերկուրի (Փայլածու) ==
Աստղագիտության ներկա տվյալներով Մերկուրին բնական արբանյակներ չունի։


== Վեներա (Արուսյակ) ==

Անցյալում բազմիցս հայտարարվել է Վեներայի արբանյակների հայտնագործման մասին, սակայն այսօրվա տվյալներով Վեներան բնական արբանյակներ չունի, իսկ 2002 VE68 աստերոիդը հանդիսանում է ընդամենը քվազիարբանյակ։


== Երկիր ==
Երկիրն ունի ընդամենը մեկ լիարժեք արբանյակ - Լուսինը, բայց ունի նաև 3 քվազիարբանյակ՝ (3753) Կրուիտնի, 2003 YN107 և (164207) 2004 GU9։


== Մարս (Հրատ) ==

Հայտնի են Մարսի երկու արբանյակներ՝

Դեյմոս (1877)
Ֆոբոս (1877)


== Յուպիտեր (Լուսնթագ) ==

Հայտնի են Յուպիտերի մոլորակի 67 արբանյակներ՝

Իո (1610)
Եվրոպա (1610)
Գանիմեդ (1610)
Կալիստո (1610)
Ամալթեա (1892)
Հիմալիա (1904)
Էլարա (1905)
Պասիֆե (1908)
Սինեոպե (1914)
Լիսիստեյա (1938)
Կարմե (1938)
Անանկե (1951)
Լեդա (1974)Չորս խոշորագույն արբանյակները՝ Իո, Եվրոպա, Հանիմեդ և Կալիստո - անվանվում են Գալիլեյան արբանյակներ։
Յուպիտերը ունի նաև օղակների համակարգ (1979).


== Սատուրն (Երևակ) ==

Հայտնի են Սատուրն մոլորակի 62 արբանյակ՝

Տիտան (1655)
Հաբեթ (1671)
Ռեյա (1672)
Թետիս (1684)
Դիոնա (1684)
Էնցելադ (1789)
Միմաս (1789)
Հիպերիոն (1848)
Ֆիբի (1898)
Յանուս (1966)
Էպիմետեյ (1966)Սատուրնը ունի նաև հզոր օղակների համակարգ, որը հայտնաբերվել է Գալիլեյի կողմից 1609 թվականին.


== Ուրան ==

Հայտնի են Ուրան մոլորակի 27 արբանյակ՝

Տիտանիա (1787)
Օբերոն (1787)
Արիել (1851)
Ումբրիել (1851)
Միրանդա (1948)
Պակ (1985)
Ջուլիետ (1986)
Պորցիա (1986)
Կրեսսիդա (1986)
Դեզդեմոնա (1986)
Ռոզալինդա (1986)
Բելինդա (1986)
Կորդելիա (1986)
Օֆելիա (1986)
Բիանկա (1986)
Կալիբան (1997)
Սիկորաքս (1997)
Պերդիտա (1999)
Սետեբոս (1999)
Ստեֆանո (1999)
Պրոսպերո (1999)
Տրինկուլո (2001)
Ֆերդինանդ (2001)
Ֆրանցիսկո (2001)
Մաբ (2003)
Կուպիդոն (2003)
Մարգարիտա (2003)Ուրանը ունի նաև օղակների համակարգ (1977).


== Նեպտուն ==

Հայտնի են Նեպտուն մոլորակի 13 արբանյակ։

Տրիտոն (1846)
Ներեիդա (1949)
Լարիսսա (1981)
Պրոտեուս (1989)
Դեսպինա (1989)
Գալատեա (1989)
Տալասա (1989)
Նայադա (1989)
Սաո (2002)
Հալիմեդե (2002)
Լաոմեդեյա (2002)
Նեսո (2002)
Պսամթե (2003)Նեպտունը ունի նաև օղակների համակարգ (1989).


== Գաճաճ մոլորակներ ==


=== Պլուտոն ===

Հայտնի են Պլուտոնի չորս արբանյակներ՝

Քարոն (1978)
Նիկտա (2005)
Հիդրա (2005)
S/2011 (134340) 1 (2011)Գոյություն ունի կարծիք, որ, քանի որ Պլուտոն-Քարոն համակարգի պտույտի կենտրոնը գտնվում է Պլուտոնի մակերևույթից դուրս, Քարոնը չի հանդիսանում Պլուտոնի արբանյակ, այլ երկու մոլորակների համակարգի մաս։ Ենթադրվում է, որ Պլուտոնի մոտ նույնպես կարող է լինել օղակների համակարգ։


=== Էրիս ===
Հայտնի է Էրիսի ընդամենը մեկ արբանյակ՝

Դիսնոմիա (2005)


=== Հոմեա ===
Հայտնի են Հոմեայի երկու արբանյակներ՝

Խիակա (2005)
Նամակա (2005)


== Փոքր մոլորակներ ==


== Տես նաև ==
Արեգակնային համակարգի մարմինների երկրաբանական առանձնահատկությունների ցանկ


== Ծանոթություններ ==


== Հղումներ ==
ՇաՊԱԻ կայքում արբանյակների ցանկը (ռուս.)
Արբանյակների ֆիզիկական տվյալները ՆԱՍԱ-ի կայքում (անգլ.)
ՆԱՍԱ-ի կայքում լուսանկարների փնտրման համակարգ Archived 2010-08-17 at the Wayback Machine. (անգլ.)
Ռենատո Տապիա

Ռենատո Տապիա Կարտիխո (իսպ.՝ Renato Tapia Cortijo; հուլիսի 28, 1995(1995-07-28), Լիմա, Պերու), պերուացի ֆուտբոլիստ, «Ֆեյենորդ» ակումբի և Պերուի ազգային հավաքականի կիսապաշտպան։ 2018 թվականի աշխարհի առաջնության մասնակից։


== Ակումբային կարիերա ==
Ռենատոն նիդերլանդական «Տվենտե» ակումբի սան է։ 2014 թվականի օգոստոսի 9-ին «Կոմբյուրա»  ակումբի դեմ խաղի ժամանակ նա կատարել է իր նորամուտը Էրեդիվիզիայի շրջանակներում։ 2015 թվականի հունվարի 31-ին  «Կոմբյուաա» ակումբի դեմ խաղի ժամանակ Ռենատեն խփել է իր առաջին գոլը «Տվենտե» ակումբի կազմում։
2016 թվականի սկզբին Ռենատոն տեղափոխվել է «Ֆեյենորդ» ակումբի կազմ։ Տրանսվերի արժեքը կազմում էր 2.4 մլն եվրո։  Փետրվարի 7-ին ամստերդամի «Այաքս» ակումբի դեմ խաղի ժամանակ Ռենատոն կատարել է իր նորամուտը նոր ակումբի կազմում։  2017 թվականին նա իր թիմին օգնել է 18 տարվա մեջ առաջին անգամ հաղթել առաջնությանը։


== Միջազգային կարիերա ==
2011 թվականին Ռենատոն ընդգրկվել է Պերուի պատանեկան հավաքականի կազմում մասնակցելում Հարավային Ամերիկայի առաջնությանը, որը անցկացվում էր Էկվադորում։ Մրցաշարի ընթացքում նա մասնակցել է Արգենտինայի, Էվադորի, Բոլիվիայի և Ուրուգվայի հավաքականների դեմ խաղերում։
2013 թվականին Ռենատոն ընդգրկվել է Պերուի երիտասարդական հավաքականի կազմում մասնակցելու  Հարավային Ամերիկայի երիտասարդական  առաջնությանը, որը անցկացվում էր Արգենտինայում։ Մրցաշարի ընթացքում նա մասնակցել է Վենեսուելայի, Պարագվայի, երկու անգամ Ուրուգվայի և Էկվադորի հավաքականների դեմ խաղերում։
2015 թվականին Վենեսուելայի ազգային հավաքականի դեմ ընկերական խաղի ժամանակ Ռենատոն  կատրել է իր նորամուտը Պերուի ազգային հավաքականի կազմում։
2016 թվականի ամռանը Ռենատոն ընդգրկվել է իր թիմի կազմում մասնակցելու ԱՄՆ-ում անցկացվող Ամերիկայի գավաթի խաղարկությանը։ Մրցաշարի ընթացքում մասնակցել է Հայիթիի, Էկվադորի, Բրազիլիաի և Կոլումբիայի հավաքականների դեմ խաղերում։
Նույն թվականի սեպտեմբերի 7-ին 2018 թվականի աշխարհի առաջնության որակավորման փուլի՝ Էկվադորի հավաքականի դեմ խաղում Ռենատոն խփել է իր առաջին գոլը ազգային հավաքականի կազմում։
2018 թվականին Ռենատոն ընդգրկվել է իր թիմի կազմում մասնակցելու 2018 թվականի աշխարհի առաջնությանը, որը անցկացվում էր Ռուսաստանում։ Մրցաշարի ընթացքում նա մասնակցել է Դանիայի և Ավստրալիայի հավաքականների դեմ խաղերում։


=== Գոլերը Պերուի հավաքականի կազմում ===


== Ձեռքբերումներ ==
 Թիմանյի 
 «Ֆեյենորդ»

 Նիդերլանդների ֆուտբոլի առաջնություն — 2016/17
Նիդերլանդների գավաթի դարփնեկիր — 2015/16, 2017/18
Նիդերլանդների սուպերգավաթի դարփներիկ — 2017


== Ծանոթագրություններ ==


== Արտաքին հղումներ ==
Տապիայի պաշտոնական Ֆեյսբուքի էջը
Տապիայի պաշտոնական Տվիտերի էջը
Տապիայի պաշտոնական Ինստագրամի էջը
Տապիան transfermarkt-ում
Տապիան soccerbase.com-ում
Տապիան WhoScored.com կայքում
Տապիան Ֆեյենորդի պաշտոնական կայքում Archived 2018-06-12 at the Wayback Machine.
Տապիան ՈՒԵՖԱ-ի պաշտոնական կայքը
Տապիան ՖԻՖԱ-ի պաշտոնական կայքում Archived 2017-10-17 at the Wayback Machine.
Գրիգոր Փիթեճյան

Գրիգոր Պետրոսի Փիթեճյան (ի ծնե անունը՝ Հակոբ, օգոստոսի 17, 1935(1935-08-17), Ալեքսանդրիա, Եգիպտոս - հուլիսի 31, 2019(2019-07-31), Նյու Յորք, Նյու Յորք, ԱՄՆ), հայ խմբավար, երաժշտագետ, կոմպոզիտոր, հասարակական գործիչ, մանկավարժ, Հայաստանի կոմպոզիտորների միության անդամ (2008), Երևանի պետական կոնսերվատորիայի պատվավոր պրոֆեսոր։


== Կենսագրություն ==
Գրիգոր Փիթեճյանը ծնվել է 1935 թվականի օգոստոսի 17-ին Ալեքսանդրիայում (Եգիպտոս)։ 1957 թվականին ավարտել է Մեծի Տանն Կիլիկիո կաթողիկոսության դպրեվանքը (դասատուներ՝ Հ. Պերպերյան, Գ. վարդապետ Ճերեճյան, Անթիլիաս), 1961 թվականին՝ Բեյրութի պետական կոնսերվատորիան, 1970 թվականին՝ Նյու Յորքի «Mannes» կոնսերվատորիայի խմբավարության (բակալավր), իսկ 1975 թվականին՝ «Hanter» բարձրագույն քոլեջի երաժշտագիտության (մագիստրոս) բաժինները։ Ուսմանը զուգընթաց դասավանդել է Դպրեվանքում. 1956-1957 թվականներին եղել է դասապետ, 1957-1962 թվականներին՝ դպրապետ, ստեղծել է 30-հոգանոց տղամարդկանց երգչախումբ (1957–1961), եղել է նաև Սբ Գրիգոր Լուսավորիչ մայր տաճարի երաժշտության պատասխանատուն։
1973-1980 թվականներին դասավանդել է Նյու Յորքի պետական վարժարանում։ 1969-1970 թվականներին եղել է «Mannes» կոնսերվատորիայի երգչախմբի փոխղեկավար, Նյու Յորքի Հայ մշակութային միության հիմնադիր-անդամներից, 1970-1981 թվականներին՝ Նյու Ջերսիի Հայ ամենօրյա վարժարանի տնօրեն, 1980-1985 թվականներին՝ Սբ. Վարդան եկեղեցու իր հիմնադրած երգչախմբի խմբավար։
Մ. Թումաճանի աջակցությամբ ստեղծել է «Գուսան» երգչախումբը, 1964 թվականին (պարուսույց Ն. Համբարյանի հետ) հիմնադրել է 120-հոգանոց երգի-պարի անսամբլ։
Հեղինակել է երաժշտական գործեր (հոգևոր և ազգային-հեղափողական երգերի մշակումներ ու փոխադրումներ և այլն), որոնք կատարվել են նաև Հայաստանում։ Գիտական երկերի հիմնական թեմաներն են միջնադարագիտությունը, հայ հոգևոր և եկեղեցական երաժշտությունը, կոմիտասագիտությունը, գրելաոճին հատուկ է մանրակրկիտ վերլուծական միտքը։
1969 թվականին Գրիգոր Փիթեճյանը Հայաստանում մասնակցել է Կոմիտասի ծննդյան 100-ամյակին նվիրված միջոցառումներին։ 2009 թվականին Հայաստանի ազգային գրադարանում կազմակերպվել է Փիթեճյանի 3 գրքի և ձայնասկավառակի շնորհանդեսը, 2010 թվականին նշվել է ծննդյան 75 և գործունեության 50-ամյակները։
Իր գործունեությամբ և երաժշտական բազմակողմանի մասնագիտական կարողություններով նպաստել է հայ մշակութային կյանքի զարգացմանը թե՛ Նյու Յորքում, թե՛ Հայաստանում։
1990 թվականին Փիթեճյանն արժանացել է դիրիժորական ոսկեզօծ փայտիկի (Նյու Յորք)։


== Պարգևներ ==
2007 – Հայ առաքելական եկեղեցու «Սբ. Ներսես Շնորհալի» շքանշան,
2008 – ՀԿՄՄ ոսկե մեդալ։


== Մատենագիտություն ==
Հայ յեղափոխական երգերուն տեղը հայ երաժշտության պատմության մեջ, Նյու Յորք, 1998։
Գրիգոր Նարեկացի շարականագի՞ր, 1999։
Անձինք նուիրեալք շարականը, Նյու Յորք, 2003։
Քրիստափոր Կարա-Մուրզա, Երևան, 2013։
Հայ եկեղեցւոյ երաժշտութիւնը, Նյու Յորք, 2015։
Հեղինակային ստեղծագործությունների, մշակումերի նոտային ժողովածու, Ե., 2016:
Հայ պանդխտության երգերը, Երևան, 2019։


== Ծանոթագրություններ ==


== Արտաքին հղումներ ==
Der Zor (Deir ez-Zor) Տեր Զոր (երաժշտության հեղինակ՝ Գ. Փիթեճյան)
Վիկտոր II

Հռոմի պապ Վիկտոր II (անհայտ կամ 1018, Բավարիա և Kingdom of Germany - հուլիսի 28, 1057, Արեցո, Տոսկանա, Իտալիա), ծննդյան անունը Գեբհարդ, Կալվի և Դոլնշտայնի կոմս, եղել է Հռոմի պապ 1055 թվականի ապրիլի 13-ից մինչև իր մահը 1057 թվականը։ Նա հայտնի էր որպես Գեբհարդ Դոլնշտայն-Հիրշբերգ։ Գեբհարդը գերմանական բարեփոխումների ժամանակաշրջանի մի շարք պապերից մեկն էր։


== Կյանք ==
Գեբհարդը ծնվել է Կալվում։ Նրա հայրը եղել է Կալվի կոմս Հարթվիգը, ով Սրբազան Հռոմի կայսր Հենրի III-ի ազգականն էր։ Իր հորեղբոր ջանքերով, ով Ռեգենսբուրգի եպիսկոպոսն էր, 24 ամյա Գեբհարդը նշանակվել է Այխշտետի եպիսկոպոս։ Այս պաշտոնում նա սատարել է կայսրին և աստիճանաբար դարձել է կայսրի ամենամոտ խորհրդականներից մեկը։
Լևոն IX-ի մահից հետո Հռոմի պատվիրակությունը գլխավորեց Հիլդեբրանդը, ապագա Գրիգոր VIIը, ով մեկնեց Մայնց և խնդրեց կայսրին առաջադրել Գեբհարդին որպես իրավահաջորդ։ Կարդինալների ժողովը տեղի ունեցավ Ռատիսբոնում 1055 թվականի մարտին և Գեբհարդը ընտրվեց Հռոմի պապ և վերցրեց Վիկտոր II անունը, որից հետո տեղափոխվեց Հռոմ։
Վիկտորը եկեղեցուց վտարեց Բարսելոնայի կոմս Ռամոն Բերենգուր I-ին և Ալմոդիս դե լա Մարշին ամուսնական դավաճանության պատճառով 1055 թվականին :


== Տես նաև ==


== Ծանոթագրություններ ==
Միտկով (գյուղ, Գայսինի շրջան)

Անվան այլ կիրառումների համար տե՛ս՝ ՄիտկովՄիտկով (ուկրաիներեն՝ Митків), գյուղ Ուկրաինայի Վիննիցայի մարզի Գայսինի շրջանում։ Հիմնադրվել է 1545 թվականին։
2001 թվականի տվյալներով Միտկով գյուղում բնակվում էր 740 մարդ։ Բնակավայրը զբաղեցնում է 2624 կմ² տարածք։ Բնակչության խտությունը կազմում էր 282,01 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անդրեյ Կուշակով

Անդրեյ Կուշակով (ռուս.՝ Андре́й Анато́льевич Кушако́в, մայիսի 20, 1952(1952-05-20) - մարտի 8, 2012(2012-03-08), Յոհաննեսբուրգ, ՀԱՀ), ռուս դիվանագետ։


== Կենսագրություն ==
1969 թվականի ավարտել է Օրյոլ քաղաքի № 27 միջնակարգ դպրոցը։ Հայրը եղել է Օրյոլի պետական մանկավարժական համալսարանի բանասիրության պրոֆեսոր, որը բազմիցս դասավանդել է Լեհաստանում և Հունգարիայում։ Մայրը եղել է դպրոցի ուսուցիչ։
1974 թվականին Անդրեյ Կուշակովն ավարտել է Մոսկվայի միջազգային հարաբերությունների պետական ինստիտուտը։ 1974 թվականին սկսել է զբաղվել դիվանագիտական գործունեությամբ։ Տիրապետել է յորուբա և անգլերեն լեզուներին։

1974 թվականից գտնվել է Արտաքին գործերի նախարարության համակարգում։
1993-1997 թվականներ՝ Հարավաֆրիկյան Հանրապետությունում Ռուսաստանի Դաշնության դեսպանության խորհրդական-դեսպանորդ։
1997-1998 թվականներին եղել է Ռուսաստանի արտաքին գործերի նախարարության գործադիր քարտուղարության դեպարտամենտի տնօրենի տեղակալ, բաժանմունքի պետ։
1998 թվականից մինչև 1999 թվականը եղել է Ռուսաստանի արտաքին գործերի նախարարի քարտուղարություն-դեպարտամենտի տնօրենի տեղակալ։
1999 թվականից մինչև 2000 թվականը եղել է Գլխավոր քարտուղարության տնօրենի տեղակալ։
2000 թվականից մինչև 2006 թվականը եղել է Հարավաֆրիկյան Հանրապետությունում և Լեսոտոյում Ռուսաստանի Դաշնության արտակարգ և լիազոր դեսպան համատեղության կարգով։
2006 թվականից մինչև 2010 թվականը եղել է Ռուսաստանի արտաքին գործերի նախարարության հատուկ հանձնարարությունների գծով դեսպան։
2010 թվականից մինչև 2012 թվականը եղել է Զիմբաբվեի Հանրապետությունում և Մալավիի Հանրապետությունում Ռուսատսանի Դաշնության արտակարգ և լիազոր դեսպան համատեղության կարգով։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1994 թվականի ապրիլի 1)
1-ին դասի արտակարգ և լիազոր դեսպանորդ (2003 թվականի ապրիլի 2)
Արտակարգ և լիազոր դեսպան (2011 թվականի սեպտեմբերի 6)


== Ծանոթագրություններ ==


== Արտաքին հղումներ ==
Биография на сайте МИД России
О скоропостижной кончине Посла России в Зимбабве А.А.Кушакова Archived 2016-09-17 at the Wayback Machine.
Րիզ

Րիզ, գյուղ Արևմտյան Հայաստանում, Բիթլիսի վիլայեթի Գենջի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Տայֆոնտեն

Տայֆոնտեն  (ֆր.՝ Taillefontaine), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Վիլլե–Կոտրե կանտոնայի կազմի մեջ։ Կոմունայի շրջանը՝ Սուասսոն։
INSEE կոդը՝ 02734:


== Բնակչություն ==
2010 թվականին բնակչությունը կազմել է 271 մարդ։


== Տնտեսություն ==
2010 թվականին համայնքի 169 աշխատունակ (15-64 տարեկան) բնակիչներից 125 -ը տնտեսապես ակտիվ էին, 44 -ը՝ ոչ ակտիվ (ակտիվության ցուցանիշը կազմել է 74,0 %, 1999 թվականին եղել է 66,2 %)։ 125 տնտեսապես ակտիվ բնակիչներից աշխատում էին 115 -ը (56 տղամարդ և 59 կին), գործազուրկ էին 10 մարդ (8 տղամարդ և 2 կին)։ 44 տնտեսապես ոչ ակտիվ բնակիչներից 33-ը եղել են աշակերտներ կամ ուսանողներ, 22 -ը՝ թոշակառուներ, 14 -ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ — Տավո է Պոնսերիկուր
Յուղաներկեր

Յուղաներկեր (անգլ.՝ oil pain), անօրգանական գունանյութերի (պիգմենտների) և լցոնների կախույթները օլիֆներում։

Հաճախ օգտագործվող գունանյութերն են՝ տիտանի (IV) օքսիդը, օքրան, երկաթի սուսրը, քրոմի (III) օքսիդը, կապարի քրոմաներկը և այլն։ Լցոնները (տալկ, կաոլին, փայլար) ավելացվում են յուղաներկերին որոշակի մածուցիկություն հաղորդելու և գունանյութերի ծախսը փոքրացնելու նպատակով։ Յուղաներկերին խառնում են նաև մակերևութային ակտիվ նյութեր, որոնք հեշտացնում են կախույթի առաջացումը, և սիկատիվներ, որոնք Յուղաներկերի չորացման արագացուցիչներ են (կոբալտի, մանգանի, կապարի օլիֆում լուծվող աղեր)։ Յուղաներկի չորացման արագությունը կախված է նրա տեսակից և չորացման պայմաններից։ Սենյակային պայմաններում չորացնելիս յուղաներկի շերտը քիչ ջրակայուն է, 250-300 °C-ում չորացրածը կայուն է անգամ ալկալիների նոսր լուծույթների նկատմամբ։
Արտադրվում են հեղուկ և մածուկային յուղաներկեր։ Կիրառվում են պատերը, տանիքները, փայտը և այլն ներկելու համար։


== Գեղարվեստական յուղաներկեր ==
Գեղարվեստական յուղաներկերը պատրաստում են գունանյութերը կտավատի ձեթի հետ տրորելով։ Երբեմն ավելացնում են նաև ընկույզի և արևածաղկի ձեթեր։ Այդպիսի յուղաներկերով նկարում են հիմնաներկով պատած կտավի, փայտի, մետաղի (հաստոցային գեղանկարչություն), ծեփված պատի (մոնումենտալ գեղանկարչություն) վրա։
Յուղաներկով նկարելիս, առավելապես քան գեղանկարչության որևէ այլ տեխնիկայով, հնարավոր է հարթ մակերեսի վրա ստանալ ծավալի և տարածության տեսողական պատրանք, գունային հարուստ էֆեկտներ, նկարին հաղորդել ավելի խոր արտահայտչականություն։

Յուղաներկերի օգտագործման տեխնիկական եղանակները տարբեր են։ Գունաբծերը կարող են լինել ոչ թափանցիկ և հակառակը, կիպ քսված և ռելիեֆ (ֆակտուրային), նուրբ և հարթ։ Մինչև 19-րդ դարից յուղաներկերով նկարելիս կիրառել են բազմաշերտ քսվածքը՝ լաքերի օգտագործումով, վերջում լաքապատելով նկարի մակերեսը։
19-րդ դարի սկզբից հիմնականում կիրառվում է մաքուր աստառի կամ նուրբ նախաներկված, տոնայնացված հենքի վրա ներկերը քսելու «ալլա պրիմա» (մեկ սեանսով) եղանակը․ լաքեր օգտագործվում են սակավ։
Յուղաներկերի կիրառման մասին գրավոր սուղ տեղեկություններ պահպանվել են անտիկ և միջնադարյան ձեռագրերում։ Յուղաներկերով գեղանկարչությունը տարածվել է 15-րդ դարի 2-րդ կեսից Յա․ Վան էյքի կատարելագործումից հետո, 16-րդ դարից դարձել գեղանկարչության առաջատար տեխնիկա։


== Ծանոթագրություններ ==
Յակով Դուկոր

Յակով Դուկոր (1906 - 1951), խորհրդային կինոռեժիսոր և սցենարիստ։


== Կենսագրություն ==
1930-40-ական թվականներից աշխատել է Հայաստանի կինոստուդիաներում` Երևանի կինոստուդիայում, Հայկինոյում։ Եղել է 1930-ական թվականների հայտնի «Զանգեզուր» և «Դավիթ Բեկ» պատմական ֆիլմերի ռեժիսորը և սցենարիստը։


== Ֆիլմագրություն ==


=== Սցենարներ ===
1938` Սևանի ձկնորսները
1938` Զանգեզուր
1941` Պատրաստ եղեք
1943` Դավիթ Բեկ 


=== Ռեժիսորական աշխատանքներ ===
1938` Սևանի ձկնորսները
1938` Զանգեզուր


== Ծանոթագրություններ ==


== Արտաքին հղումներ ==
Յակով Դուկորը Кино-Театр.Ру կայքում
Սեն Մարտեն դը Վալամա

Սեն Մարտեն դը Վալամա (ֆր.՝ Saint-Martin-de-Valamas), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 1279 մարդ, բնակչության խտությունը` 64.01 մարդ/կմ²։ Բնակավայրը զբաղեցնում է 19.98 կմ² տարածք։


== Աշխարհագրություն ==
Գտնվում է Փարիզ քաղաքից 470 կմ հարավ, Լիոն քաղաքից` 100 կմ հարավ, Պրիվա քաղաքից` 29 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 715 աշխատունակ (15-64 տարեկան) բնակիչ, որոնցից ակտիվ էին 529-ը, իսկ ոչ ակտիվները` 186։ Ակտիվության ցուցանիշը կազմում է 74,0 %։ 529 աշխատունակ մարդկանցից աշխատել է 494 անձ (259 տղամարդ և 235 կին)։ Գործազուրկ են եղել 35 անձ (20 տղամարդ և 15 կին)։ 186 անաշխատունակներից 42-ը եղել են աշակերտներ կամ ուսանողներ, 87-ը` թոշակառուներ, իսկ 57-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սուխոյ Յար (այլ կիրառումներ)

Սուխոյ Յար, կարող է վերաբերել՝

Սուխոյ Յար - գյուղ, Ուկրաինայի Դոնեցկի մարզի Կրասնոարմեյսկիում
Սուխոյ Յար - գյուղ, Ուկրաինայի Խարկովի մարզի Իզյումի շրջանում
Մոնֆա (Արյեժի գավառ)

Մոնֆա (ֆր.՝ Montfa), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լը Մաս դ’Ազիլ կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09205։


== Բնակչություն ==
Համայնքի բնակչությունը 2008 թվականին կազմում էր 80 մարդ։


== Տնտեսություն ==
2007 թվականի տվյալներով 48 աշխատունակ տարիքի մարդկանցից (15-64 տարեկան) 30-ը տնտեսապես ակտիվ էին, 18-ը անգործունակ (ակտիվության ցուցանիշը 62,5 %, 1999 թվականին եղել է՝ 61,4 %)։ 30 աշխատունակ բնակիչներից 24-ը աշխատում էին (16 տղամարդ և 8 կին), անաշխատանք էին 6-ը (3 տղամարդ և 3 կին)։ 18 անգործունակ մարդկանցից 2-ը աշակերտներ կամ ուսանողներ են, 4-ը թոշակառու, 12-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Մոնֆա» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-29 
«Մոնֆա» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-24
Շելբի շրջան (Թենեսի)

Անվան այլ կիրառումների համար տե՛ս՝ Շելբի շրջան (այլ կիրառումներ)Շելբի շրջան (անգլ.՝ Shelby County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 1.955 կմ² է, բնակչությունը՝ 897.472 մարդ (2000 թ. տվյալներով)։ Շրջկենտրոնն է Մեմֆիս բնակավայրը։ Կազմավորվել է 1819 թ.։
Վաիրանո Պատենորա

Վաիրանո Պատենորա (իտալերեն՝ Vairano Patenora), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 6259 մարդ։ Բնակչության խտությունը կազմում է 142 մարդ/կմ²։ Զբաղեցնում է 43 կմ² մակերես տարածք։ Փոստային ինդեքս՝ 81058, հեռախոսային կոդ՝ 0823։


== Պատկերասրահ ==
Կոտորած Մաանում

Կոտորած Մաանում, դրվագ Սիրիայում զինված հակամարտությունից, որը տեղի է ունեցել 2014 թվականի փետրվարի 9-ին. այդ ընթացքում արմատական իսլամիստական խմբավորումների գրոհայինները զանգվածային հաշվեհարդար են տեսել Մաան գյուղի խաղաղ բնակչության նկատմամբ, որը բնակեցված է առավելապես ալավիներով՝ նախագահ Բաշշար ալ-Ասադի հավատակիցներով։ Տարբեր տվյալներով իսլամիստների զոհ է դարձել 21-62 մարդ` հիմնականում կանայք և երեխաներ։


== Իրադարձությունների ընթացք ==
Մաանը ոչ մեծ գյուղ է, որը գտնվում է Համայի շրջակայքում։ Գյուղի բնակիչների մեծ մասը մուսուլման-ալավիներ են։ Մաանով անցնում է մայրուղի, որը Դամասկոսը կապում է Սիրիայի հյուսիսային նահանգների հետ։ 2014 թվականի փետրվարի 9-ին իսլամիստական «Իսլամական ճակատ» խմբավորման գրոհայինները զինված հարձակում են գործել գյուղի վրա։ Մարտի ընթացքում զոհվել են տեղի 25 ալավիական աշխարհազորայիններ, իսկ գրոհից հետո իսլամիստները հաշվեհարդար են տեսել բնակիչների նկատմամբ, որին զոհ են դարձել հիմնականում ծերեր, կանայք և երեխաներ։
Խաղաղ բնակչության նկատմամբ հաշվեհարդարի համար Սիրիայի իշխանությունները մեղադրել են «Իսլամական ճակատ» կազմակերպության զինյալներին, որոնք գործում են Սաուդյան Արաբիայի աջակցությամբ։ Սիրիայի պետական հեռուստատեսությունը հայտնել է, որ կոտորածների ընթացքում իսլամիստների զոհ է դարձել առնվազն 60 խաղաղ բնակիչ։ Սիրիական ընդդիմության աղբյուրները հայտնել են 20 զոհի մասին։
2014 թվականի փետրվարի 17-ին կառավարական զորքերը դուրս են մղել իսլամիստներին և վերականգնել վերահսկողությունը գյուղի նկատմամբ։


== Ծանոթագրություններ ==
Վյաչեսլավ Կոստիկով

Վյաչեսլավ Կոստիկով (ռուս.՝ Вячеслав Васильевич Костиков, օգոստոսի 24, 1940(1940-08-24), Մոսկվա, ԽՍՀՄ), խորհրդային և ռուս դիվանագետ։ Արտակարգ և լիազոր դեսպան (1995 թվականի մայիսի 26)։


== Կենսագրություն ==
1966 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ֆրանսերենին և անգլերենին։
1966 թվականից զբաղվում է դիվանագիտական գործունեությամբ։
1966 թվականից մինչև 1967 թվականը Հնդկաստանում եղել է անգլերենից թարգմանիչ։
1968 թվականին Շեֆիլդյան համալսարանում ավարտել է լրագրական դասընթացներ։
1972 թվականին ավարտել է արտաքին առևտրի ակադեմիան՝ «տնտեսագետ-միջազգայնագետ» մասնագիտությամբ։
1972 թվականից մինչև 1978 թվականը Փարիզում եղել է ՅՈՒՆԵՍԿՕ-ի քարտուղարության տեղեկատվության բաժանմունքի աշխատակից։
1982 թվականից մինչև 1988 թվականը Փարիզում եղել է ՅՈՒՆԵՍԿՕ-ի քարտուղարության տեղեկատվության բաժանմունքի խմբագիր։
1992 թվականից մինչև 1995 թվականը եղել է Ռուսաստանի Դաշնության նախագահի քարտուղարը։
1995 թվականի մայիսի 26-ից մինչև 1996 թվականի սեպտեմբերի 19-ը Վատիկանի և Մալթայական շքանշանի Ռուսաստանի Դաշնության ներկայացուցիչ։


== Դիվանագիտական աստիճան ==
Արտակարգ և լիազոր դեսպան (1995 թվականի մայիսի 26)


== Ստեղծագործություններ ==
Костиков В. В. Наследник. — М.: Советский писатель, 1985
Костиков В. В. Мистраль. — М.: Международные отношения, 1988
Костиков В. В. Мосты на левый берег. — М.: Московский рабочий, 1988
Костиков В.В. Блеск и нищета номенклатуры. — М.: Правда, 1989. — 48 с. (Библиотека «Огонёк»)
Костиков В. В. Не будем проклинать изгнанье... (Пути и судьбы русской эмиграции) / Оформление художника А. Г. Антонова. — М.: Международные отношения (издательство), 1990. — 464 с. — 100 000 экз. — ISBN 5-7133-0207-5 (в пер.)
Костиков В. В. Вернисаж. — М.: Советский писатель, 1990.
Костиков В. В. Сумерки свободы. — М.: Огонек, 1991. — 48 с. (Библиотека «Огонёк»).
Костиков В. В. Диссонанс Сирина. — М.: Новости, 1992.
Костиков В. В. Диссонанс Сирина. — М.: ИПФ «Россия», 1993.
Костиков В. В. Последний пароход. — М.: Международные отношения, 1993\
Костиков В. В. Не будем проклинать изгнанье... (Пути и судьбы русской эмиграции). — 2-е, доп.. — М.: Международные отношения (издательство), 1994. — 526 с. — 1 000 экз.
Костиков В. В. Дни лукавы. — М.: Художественная литература, 1995.
Костиков В. В. Роман с президентом. — М.: Вагриус, 1997. — 352 с. — 15 000 экз. — ISBN 5-7027-0459-2 (в пер.)


== Ծանոթագրություններ ==


== Գրականություն ==
Кто есть кто в России и в ближнем зарубежье: Справочник. — М: Издательский дом «Новое время», «Всё для Вас», 1993. ISBN 5-86564-033-X


== Արտաքին հղումներ ==
Կենսագրությունը ՄՊՀ-ի շրջանավարտների Ակումբի կայքում
Կենսագրությունը c-society.ru կայքում
ՌԴ-ի դեսպանների ցանկը ըստ երկրների
Բաներսի

Բաներսի, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Գյուզելդերե գետի ստորին հոսանքի մոտ, բարձրադիր վայրում, Սղերդ քաղաքից 7 կմ հյուսիս-արևմուտք։
Հանդիսացել է Սղերդից դուրս եկող խճուղային ճանապարհի կայաններից մեկը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ռոննի Բրոուդի

Ռոննի Բրոուդի (անգլ.՝ Ronnie Brody, նոյեմբերի 6, 1918(1918-11-06), Բրիստոլ, Անգլիա, Մեծ Բրիտանիայի և Իռլանդիայի միացյալ թագավորություն - մայիսի 8, 1991(1991-05-08), Բրոդսթերս, Թանեթ, Քենթ, Քենթ, Անգլիա, Միացյալ Թագավորություն), բրիտանացի դերասան։


== Ֆիլմագրություն ==
Help! (1965)
A Funny Thing Happened on the Way to the Forum («Զվարճալի պատահար Ֆորումի ճանապարհին», 1966)
Carry On Loving (1970) — Հենրի
Percy («Պերսի», 1971) — լրագրող


== Աշխատանք հեռուստատեսությունում ==
Նա մասնակցել է այս շոուներին՝ 

The Benny Hill Show
 Hancock’s Half Hour
Rising Damp
Dad’s Army
The Sweeney
Dave Allen At Large
The Goodies


== Ծանոթագրություններ ==
Ջեյմս Բյուքանան Կրտսեր

Ջեյմս Բյուքանան (անգլ.՝ James McGill Buchanan Jr., հոկտեմբերի 3, 1919(1919-10-03), Մերֆրիսբորո, Թենեսի - հունվարի 9, 2013(2013-01-09)[…], Բլեքսբերգ, Վիրջինիա), ամերիկացի ականավոր տնտեսագետ, Նոբելյան մրցանակի դափնեկիր՝ տնտեսական և քաղաքական որոշումների ընդունման տեսության պայմանագրային և սահմանադրական հիմքերի ուսումնասիրությունների համար (1986)։ Համարվում է նոր քաղաքատնտեսական դպրոցի հիմնադիրներից մեկը։


== Կենսագրություն ==
Սովորել է Թենեսիի համալսարանում։ Դոկտորի աստիճանն ստացել է Չիկագոյի համալսարանում։ Դասավանդել է Թենեսիի, Ֆլորիդայի և Վիրջինիայի համալսարաններում։ 1962 թ. Գ․ Տալոկի հետ համատեղ հրատարակել է «Համաձայնության հաշվարկ» (անգլ.՝ The Calculus of Consent) աշխատությունը, որտեղ վերլուծել է տնտեսագիտական որոշումների ընդունման գործընթացը տնտեսագիտական և քաղաքական խառը մեթոդներով։
1964 թ. եղել է «Հասարակական ընտրություն» միության նախագահը։ Ֆ․ Սեյդմանի (1988) և Ա․ Սմիթի մրցանակների (1991) դափնեկիր։ Գիտնականի պատվին է կոչվել Ջորջ Մեյսոնի անվան համալսարանի քաղաքատնտեսության կենտրոնը։


== Գրականություն ==
Блауг М. Бьюкенен, Джеймс М. // Великие экономисты после Кейнса = Great Economists since Keynes: An introduction to the lives & works of one handred great economists of the past. — СПб.: Экономикус, 2009. — С. 48-52. — 384 с. — (Библиотека «Экономической школы», вып. 42). — 1 500 экз. — ISBN 978-5-903816-03-3
Нуреев Р. М. Джеймс Бьюкенен и теория общественного выбора. - В кн.։ Бьюкенен Дж. М. Сочинения. Конституция экономической политики. Расчёт согласия. Границы свободы / Нобелевские лауреаты по экономике. Т. 1 / Фонд экономической инициативы. - М.։ Таурус Альфа, 1997. Текст в «Галерее экономистов»
Краткая биография и нобелевская лекция - в кн.։ Лауреаты Нобелевской премии по экономике։ автобиографии, лекции, комментарии. Т. 2. 1983−1996. - СПб.։ Наука, 2009. - С. 92−106. - ISBN 978-5-02-025169-4.
БЬЮКЕНЕН (Buchanan), Джеймс М. // Лауреаты Нобелевской премии: Энциклопедия: Пер. с англ. - М.։ Прогресс, 1992 (ռուս.) - 07.02.2009.


== Ծանոթագրություններ ==


== Արտաքին հղումներ ==
Ինքնակենսագրությունը Նոբելյան մրցանակի կայքում
(5411) Լիիա

(5411) Լիիա (անգլ.՝ Liia), աստերոիդ աստերոիդների հիմնական գոտում։ Հայտնաբերվել է 1973 թվականի հունվարի 2-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,074228 ա. մ., առավելագույնը մոտենում է 2,9404 ա. մ. հեռավորության վրա և հեռանում 3,208 ա. մ.։ Արեգակի շուրջ մեկ ամբողջական պտույտ է կատարում 1968,8 երկրային օրվա ընթացքում, իր ուղեծրով շարժվելով միջինում 0,182852 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,64° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5411) Լիիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մ.թ.ա. 542


== Դեպքեր ==


== Ծնունդներ ==


== Մահեր ==
Hymn (երգ)

Hymn, ամերիկացի երգչուհի Կեշայի ձայնագրած երգն է։ Վերցված է իր երրորդ ստուդիական ալբոմից՝ Rainbow–ից։


== Պատմություն ==
Ալբոմի պաշտոնական թողարկումից մեկ շաբաթ առաջ այն դարձավ երրորդ գովազդային սինգլը։ «Hymn»–ի խոսքերն այն մարդկանց համար են, ովքեր կարծում են, որ չեն պատկանում ինչ–որ բանի՝ հիմնականում կրոնի։ Երգը ի սկզբանե պետք է անվանվեր «Hymn for the Hymnless», սակայն վերջնական արդյունքում կրեց փոփոխություններ։


== Հիթ–շքերթներ ==


== Ծանոթագրություններ ==
Հարի Սինիս

Հարի Ալան Սինիս (մարտի 17, 1955(1955-03-17), Blue Island, Կուկ շրջան, Իլինոյս, ԱՄՆ), ամերիկացի դերասան, կինոռեժիսոր, երաժիշտ և բարերար։ Արժանացել է Էմմի, Ոսկե գլոբուս մրցանակների, ինչպես նաև աստղի՝  Հոլիվուդյան փառքի ծառուղում։
Սինիսի աստղային կարիերան սկսվեց Ջոն Ստայնբեքի Մկների և մարդկանց  մասին  ֆիլմով։ Սա մի առաջընթաց էր նրա դերասանական կարիերայում, որին պետք է հետևեին մի շարք հաջողված դերեր, ինչպես օրինակ լեյտենանտ Դան Թեյլորը՝ Ֆորեսթ Գամփում (1994)։ Այս դերի համար նա առաջադրվել է Օսկար երկրորդ պլանի լավագույն դերասանի համար մրցանակի, Թրուման (1995)  ֆիլմում ԱՄՆ 33-րդ նախագահ՝ Հարի Ս. Թրումանի դերակատարման համար արժանացել է Ոսկե Գլոբուսի։


== Վաղ կյանք ==

Սինիսը ծնվել է Իլինոյսում։ Նրա հայրը՝ Ռոբերտ Սինիսը (1928), ֆիլմերի  խմբագիր էր ։ Նրա հայրական պապը իտալացի էր, ով գաղթել էր Իտալիայի Բազիլիկատա մարզի  Ռիպականդիդայից։  Սինիսը սովորել է Հայլենդ Պարկ ավագ դպրոցում։ 1974 թվականին, Սինիսն իր երկու ընկերների  հետ միասին հիմնադրեցին Սթեփենվուլֆ թատերական ընկերությունը։ Ընկերությունն այնպիսի տաղանդներ է բացահայտել, ինչպիսիք են՝ Ջոան Ալենը, Քեյվին Անդերսոնը, Գարի Քոուլը, Իթան Հոուքը, Ջոն Մալկովիչը և այլք։ Ընկերությունը մեծ հնարավորություն տվեց Սինիսին հղկելու իր դերասանական և պրոդյուսերական հմտությունները։ Շատ չանցած նա Չիկագոյից տեղափոխվում է Նյու Յորք, ապա՝  Լոնդոնի Վեստ Էնդ։


== Անձնական կյանք ==

1981 թվականին, Սինիսն ամուսնացել է դերասանուհի Մոյրա Հրիսի հետ։ Նրանք ունեցել են երեք երեխա։ 2003 թվականին ԱՄՆ նախագահ  Ջորջ Ու. Բուշի կողմից արժանացել է շքանշանի։ Նա Չիկագոյի Չիկագո Բերս ֆուտբոլային ակումբի  և Կանզասի՝ Kansas  ռոք խմբի երկրպագուներից  է։ Սինիսը և նրա կինը կաթոլիկ եկեղեցու հետևորդներ են։


== Քաղաքականություն ==
2006 թվականի օգոստոսի 17-ին Սինիսը հանդես եկավ  Լոս Անջելեսի Թայմս ամսագրում, որպես Համաս և  Հեզբոլլահ խմբավորների դատապարտող և 2006 թվականի՝ Իսրայել- Լիբանան հակամարտության մեջ Իսրայելի շահերի պաշտպան։ 2008 թվականի հունիսին Արիզոնայի Հանրապետական կուսակցության սենատոր Ջոն Մաքքեյնի նախընտրական շտաբին նվիրաբերել է  2,300 դոլար։ Չնայած տևական աջակցությանը, Սինիսը չքվեարկեց Հանրապետականների 2016 թվականի նախագահական  թկնածու Դոնալդ Թրամփի օգտին, քանի որ վերջինս հարցականի տակ էր դնում Մաքքեյնի կարգավիճակը որպես հերոսի։


== Ֆիլմագրություն ==


== Ծանոթագրություններ ==


== Արտաքին հղումներ ==
Հարի Սինիս Internet Movie Database կայքում
Gary Sinise Foundation
Lt. Dan Band homepage
Steppenwolf Theatre Company
Operation Iraqi Children
Gary Sinise interview on PMAKid.com
"Sinise: A Man for All Services" by Andrew Breitbart (The Washington Times December 15, 2008)
"Lt. Dan rocks out" by Sarah Feldberg (Las Vegas Weekly 9/4/09)
Gary Sinise interview on the Ben Shapiro Sunday Special
Վոևոդչինցի

Վոևոդչինցի (ուկրաիներեն՝ Воєводчинці), գյուղ Ուկրաինայի Վիննիցայի մարզի Մոգիլյով-Պոդոլսկիի շրջանում։
2001 թվականի տվյալներով Վոևոդչինցի գյուղում բնակվում էր 722 մարդ։ Բնակավայրը զբաղեցնում է 1,6 կմ² տարածք։ Բնակչության խտությունը կազմում էր 451,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լեռ Կամսարի փողոց (Երևան)

Լեռ Կամսարի փողոց, փողոց Երևանի Կենտրոն վարչական շրջանում։ Անվանվել է հայ անվանի գրող, երգիծաբան Լեռ Կամսարի պատվին։


== Տվյալներ ==
Սկսվում է Մարշալ Բաղրամյան պողոտայի №№ 48 և 50 շենքերի անցուղուց, հյուսիսից Մարշալ Բաղրամյան պողոտային զուգահեռ, Հայաստանի ամերիկյան համալսարանի մոտով շարունակվում դեպի նախկին «Ֆերրիտ» գործարան։ Նախկինում կոչվել է Մարշալ Բաղրամյան պողոտայի 1-ին նրբանցք։


== Հատվող փողոցներ ==
Անտառային փողոց
Վերին անտառային փողոց
Լեոնիդ Ազգալդյան փողոց


== Պատկերասրահ ==


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Աբդիգոր

Աբդիգոր (Ապտիկոր, Ապրիկոր), թաղամաս Թուրքիայի Բայազետ քաղաքում։ Մինչև 1918 թվականը հայաբնակ էր։


== Ծանոթագրություններ ==
Ուշերկա

Ուշերկա (ռուս.՝ Ущерка), գետ Ռուսաստանում, հոսում Վլադիմիրի մարզում, Կոմի Հանրապետությունում։ Գետաբերանը տեղակայված է Կլյազմա գետի աջ ափին՝258 կմ հեռավորության վրա։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին գետն է։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010300912110000032776
Հիդրոլոգիական ուսումնասիրությունների կոդը - 110003277
Ավազանի կոդը - 09.01.03.009
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նովոյարկի (Սալսկի շրջան)

Նովոյարկի (ռուս.՝ Новоярки), ավան Ռուսաստանի Ռոստովի մարզի Սալսկի շրջանում։ Մտնում է Մանիչսկի գյուղական համայնքի կազմի մեջ։
Հասան Աբու-Զաիդ

Հասան Աբու-Զաիդ  (եբրայերեն՝ חסן אבו זייד‎; փետրվարի 4, 1991(1991-02-04), Լոդ (Իսրայել), Իսրայել), իսրայելացի ֆուտբոլիստ «Մակաբի Ահի» ակումբի։


== Ակումբային կարիերա ==
Աբու-Զաիդը «Բնեյ Իեգուդա» ակումբի աշակերտ է , որի համար նա խաղացել է 2009-2012 թվականներին։ 2009 թվականի օգոստոսի 31-ին «Մակկաբի Աքիի»-ի հետ հանդիպումը տեղի ունեցավ Իսրայելի առաջնությունում։ 2010 թվականի հոկտեմբերի 30-ին «Բեյնի Սախնին» ակումբի հետ խաղում «Բնեյ Յուուդա»-ն առաջին գոլը վաստակեց։
2012 թվականին նա տեղափոխվել է «Մակաբի» ակումբ, որը գտնվում է Տել-Ավիվում սակայն, խաղացել է մեկ մրցաշրջան, գնաց վարձակալությամբ ակումբներում խաղալու «Հապոել» Ռամատ-հա-Շարոն ԱԵԿ «Մակաբի» և Հապոել Պետախ-Տիկվայում։
2015 թվականի ամռանը տեղափոխվել է Արմավիրի «Տորպեդո» ակումբ, ստորագրել է երկու տարվա պայմանագիր։ Օգոստոսի 31-ին «Գազովիկ» ակումբը խաղացել է «Օրենբուրգ» ակումբի դեմ, նա կատարել է իր նորամուտը Տորպեդոյում ։
2016 թվականի փետրվարին նա պայմանագիր է կնքել իր առաջին ակումբի հետ «Բնեյ Յեհուդայի հետ։


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)